Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani toimii ihmeiden lahjassa.
Eräässä hänen kokouksessaan alaraajahalvaantunut parani.
Mutta tämä on vielä ihmeellisempää:
Kun Brian puhui tästä ihmeestä toisessa kokouksessa, -
parantava kirkkaus paransi toisen halvaantuneen - eri osavaltiossa!
Se todistaa, -
että Jumalan ihmeitä vaikuttava kirkkaus ylittää ajan ja paikan rajat.
Mitä mahtaakaan tapahtua niille katsojille, -
jotka ovat ihmeiden tarpeessa?
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, tärkein vieraamme: Ruach Hakodesh, Pyhä Henki!
Tämä on Sinun puhujakorokkeesi. Ota ohjakset käsiisi!
Vieraani Brian Starley kasvoi eroperheessä. Hän vihasi Jumalaa.
Kun Brian oli teini-ikäinen, -
hänen äitinsä ja isäpuolensa kokivat radikaalin uskoontulon.
Haluan tietää, miten Brian muuttui Jumalan vihaajasta -
ihmiseksi, joka rakastaa Jumalaa palavasti. Miten se tapahtui?
Se oli ihmeellinen hetki.
En ollut edes varma siitä, että Jumala oli olemassa, -
ja olosuhteideni vuoksi ajattelin, että Hän ei piitannut minusta.
Äitini pyysi minua monesti seurakuntaan.
Kerran sain kutsun nuorisoiltaan. Äiti varmaan sai tiedon sanat, -
koska hän kertoi tarjolla olevan rajattomasti pitsaa ja kanansiipiä.
Se oli avain sydämeesi.
Menin nuorisoiltaan ja tulin tosi hyvin juttuun parin pojan kanssa.
Aloin seurata ihmisiä aika pilkallisella asenteella.
En uskonut sen olevan totta. Ivasin sitä, kun ihmiset kaatuivat.
"Mikä tuo outo kielikin on? Se on kai mielen manipulointia."
Minut kutsuttiin nuortenleirille.
Menin sinne vain sen takia, että ystäväni kertoi minulle, -
että leirillä oli ihan valtavasti kauniita tyttöjä.
Muualla ei kuulemma ollut vastaavaa. Yllätyin. Kristillisellä leirillä vai?
Menin nuorisopastorin luo ja sanoin:
"Herra kutsuu minua sydämessäni menemään nuortenleirille."
Päädyin leirille. Olin pari päivää täysin innoton ja välinpitämätön, -
kunnes Herra puhui minulle korvin kuultavasti: "Mitä oikein puuhaat?!"
Sain silloin ilmestyksen siitä, että en vaeltanut kutsumuksessani.
Anoin Jumalaa vaikenemaan ja pakenin paikalta, -
mutta samana iltana Hän puhui vielä kerran korvinkuultavasti, -
kun olin mökkimme yläpunkassa:
"Et ehkä juuri nyt valitse minua, mutta Minä olen valinnut sinut."
Tunsin, miten jokin alkoi pulputa sisälläni. Tunnen sen nytkin.
Oli kuin pato olisi murtunut, ja puhkesin täristen itkuun.
Sanoin: "Herra Jeesus, olet totta.
En ole ennen tuntenut tällaista rakkautta. Antaudun Sinulle täysin."
Se oli ratkaisevaa elämässäsi. Kun hän antautui täysin Jumalalle, -
Jumala saattoi käyttää häntä. Niin tapahtuu sinullekin, kun antaudut.
Brian alkoi ystävänsä Mattin kanssa rukoilla kaduilla ihmisten puolesta.
He rukoilivat kahden vuoden ajan -
ja näkivät tasan nolla parantumista.
Mikä ihme sai sinut jatkamaan ihmisille puhumista kadulla -
ja rukousta sairaiden puolesta, vaikka mitään ei tapahtunut?!
Myötätunto sai sen aikaan.
Jeesuskin oli Pyhän Hengen kautta yhteydessä Isän sydämenlyönteihin.
Erityisesti Matteus kertoo siitä.
Myötätunto sai Hänet toimimaan. Se ei ollut avutonta sympatiaa.
Se on ratkaiseva tekijä, -
koska sanoin kyllä Jumalalle monta kertaa: "Nyt riittää!"
Hän veti minut takaisin myötätunnon avulla. Vain se sai jatkamaan.
Puhuessasi silmiisi nousee usein kyyneleitä. Onko se myötätuntoa?
On. Se on Herran myötätuntoa.
Lyhyesti: Menit kokoukseen ja täytyit Pyhällä Hengellä.
Lonnie Frisbee, jota en ikinä valitettavasti saanut tavata, -
rukoili Blaine Cook -nimisen miehen puolesta.
Häntä olen haastatellut. Blaine rukoili puolestasi.
Mitä tapahtui, kun hän rukoili?
Hän laittoi sormen rintaani vasten, kun silmäni olivat kiinni.
Hänen sanansa järkyttivät minua. Hän rukoili: "Jumala, tapa hänet."
Jalkani irtosivat lattiasta, kuin hevonen olisi potkaissut rintaan.
Lensin taaksepäin yli kaksi metriä. - Hetkinen. Oliko tuo vain ilmaus?
Lensitkö todella niin pitkälle? - Lensin.
Aiemmin siinä kokouksessa olin kuullut Hengen ilmenemismuodoista.
Olin todella introvertti enkä halunnut ihmisten katsovan minua.
Anelin Jumalaa: "En halua itkeä, täristä tai treenata vatsalihaksia."
Rauha kuulosti hyvältä, en halunnut mitään näkyvää.
Mutta Jumala mätkäisikin minua tärinällä ja tulella.
Sitten sinulta pyydettiin rukousta.
Erään miehen 12-vuotias poika kärsi vakavasta lihas- ja luustovaivasta.
Se rappeutti etenkin selkärankaa.
Pojalla oli vaikea skolioosi ja useita muita fyysisiä vaivoja.
En juuri uskonut, koska emme olleet nähneet rukoustemme toimivan.
Loppuvaiheessa poika sanoi jotain, mikä vapautti uskon lahjan ylleni.
Hän sanoi: "Isä, jalkoja kuumottaa." Lämpöhän on merkki paranemisesta.
Aloin julistaa ja puhua elämää ja kumota vaivaa hänen kehossaan.
Kun julistimme ja teimme yhteistyötä Herran kanssa uskon lahjan kautta, -
Herra paransi pojan täysin.
Autoimme hänet ylös tuolista ja katselimme, kun hän käveli.
Brianin mentori Randy Clark sanoi, -
että Brianin kautta tapahtuu aivan erikoislaatuisia ihmeitä.
Ihmeet alkoivat täysin nollasta lahjan välittämisen ansiosta.
Kun Brian rukoilee, niin olivatpa ihmiset kotonaan tai studiossa, -
ilman käsien päälle panemistakin, katsojille välittyy sama lahja.
Oletko valmis kuulemaan alaraajahalvaantuneesta, -
joka parantui Texasissa, kun Brian puhui Havaijilla?
Yliluonnollista-ohjelma jatkuu hetken kuluttua.
Tuntuuko sinusta, ettei Jumala kuuntele rukouksiasi tai vastaa?
Minäkin olen kokenut sen, samoin kaikki vieraani.
Siksi kannattaa mennä tälle sivulle.
Vieraani kertovat, miten rukoilla pysäyttämättömiä rukouksia.
Saat tietoa ilmaisesta GodTalk-rukoussovelluksestamme.
Jätä meille siellä rukouspyyntösi. Sinun on jo aika saada läpimurtosi!
Yliluonnollista-ohjelma jatkuu.
Haluan tietää halvaantuneesta, joka parantui Texasissa, -
ja enkelistä, joka ilmaantui, kun olit palvelemassa lapsia.
Uskomattomia juttuja molemmat.
Olin juuri palannut Brasiliasta järjestömme palvelumatkalta.
Kirkkauden ilmapiiri puhkesi äkisti, kun Herra esti minua saarnaamasta.
Hän sanoi pitävänsä saarnan itse.
Siinä kirkkaudessa rukoilimme alaraajahalvaantuneen puolesta.
Ensi kertaa näin sellaisen ihmeen.
Mies oli pudonnut rakennustyömaalla kolme kerrosta teräspalkin päälle.
Palkki oli katkaissut selkäytimen. Herra paransi miehen täysin.
Oli uskomatonta nähdä, -
mitä tapahtui pari päivää myöhemmin YWAM:n tilaisuudessa Havaijilla.
Kerroin todistuksen ensimmäisenä päivänä. Viimeisenä 7. päivänä -
eräs oppilas katsoi puhelintaan ja hänen silmänsä laajenivat.
Hän näytti järkyttyneeltä.
Hän juoksi pois luokasta, ja mietin, oliko perheessä jokin hätätilanne.
Tyttö palasi ja kertoi itkien ystävästä, joka ei ollut uskossa.
Ystävä oli soittanut ja todistanut parantuneensa samasta vaivasta.
Hän oli loukkaantunut samalla tavalla kuutisen vuotta aiemmin.
Ystävä oli Texasissa, me Havaijilla.
Hän oli parantunut seitsemän päivää aiemmin.
Kun jaoin todistuksen, Pyhä Henki käytti todistuksen voimaa...
Se ei ollut kiinni minun tai ystävän uskosta. Emme tienneet toisistamme.
Usko on upea asia, mutta miten paljon uskoa Lasaruksella oli?
Ei kovin paljon! - Jumalan kirkkaus teki sen. Hengessä ei ole etäisyyksiä.
Palvelin noin sadan lapsen ryhmää viime vuonna Oklahoma Cityssä.
Pyhä Henki laskeutui. Olimme kutsuneet Häntä lasten ylle.
Lasten itkiessä ja täristessä astuin viitisen metriä vasemmalle, -
kun äkkiä koin, että olin astunut johonkin tai johonkuhun olentoon.
Jotenkin tiesin, että se oli enkeli.
Vedin lapsia tilaan, jossa enkelin läsnäolo tuntui.
Jumalan voima kaatoi heidät, ja he alkoivat rukoilla kiihkeästi.
Melkein jokainen heistä vieraili kolmannessa taivaassa -
tai kohtasi Jeesuksen kasvoista kasvoihin. Se oli ihmeellistä.
Kerro ihan lyhyesti: Sanoit, -
että päällesi on satanut yliluonnollista sadetta.
Se edelsi sitä, kun palvelin lapsia. Illan kokouksessakin oli ihmeitä.
Olin menossa lastentilaisuuteen ja kävelin kongressikeskuksen läpi.
Aivan tyhjästä kasvoilleni loiskahti valtava määrä vettä.
Samaan aikaan pidettiin myös liikemiesten konferenssi.
Mietin, heittikö joku vesipullolla.
Luonnollista selitystä ei löytynyt. Kuulin sitten, kun Pyhä Henki sanoi:
"Odottamaton sade". Näimme sen sateen alun, kun palvelimme lapsia.
Oletko kuullut Jumalalta, mitä Hän haluaa tehdä juuri nyt?
Kertoisitko sen kameraan katsoen? - Totta kai.
Aloin kokea jo ennen kuvauksia polttavaa tunnetta -
korvani alaosan rustossa.
Aivan kuin sormilla tai pihdeillä olisi puristettu korvaa.
Jonkun korva lienee vahingoittunut -
lävistysvirheestä ja tulehduksesta tai muunlaisesta puristuksesta.
Teitä on ehkä useampia, koska tiedon sanan kipu on niin vahva.
Herra, vapautamme parantumisen korvavaivaan, Jeesuksen nimessä.
Joku paranee myös selkäydinkanavan ahtaumasta ja selkärankahalkiosta.
Minulla on uskoa tähän, koska Herra on parantanut näitä monesti:
Jumala parantaa nyt autismia sekä neurologisia ja psyykkisiä ongelmia.
Puhumme parantumista ja eheyttä heidän ylleen, Jeesuksen nimessä.
Minä kuulin, että Jumala haluaa tehdä jotain merkittävää hampaille.
Mitä ikinä tarvitset ikenissäsi, hampaissasi tai suun haavoissa, -
ota vastaan parantumisesi, Jeesuksen nimessä.
Myös te, joilla on rannevaivoja, kokeilkaa rannettanne.
Ei tarvitse kokeilla, jos mitään vaivaa ei ole!
Onkohan täällä rohkeita ihmisiä, -
joilla on selkä- tai niskakipua ja uskaltaisivat nousta seisomaan?
Oletkohan niin rohkea, että haluat eroon niskakivusta?
Kokeile selkää kumartumalla eteen. Kokeile niskaa kääntämällä päätä.
Kokeilkaa paikkoja!
Sinä siellä kotona! Älä jää paitsi. Nouse sinäkin seisomaan.
Kokeile selkää kumartumalla eteenpäin. Käännä päätä.
Jos hartiassa oli kipua, nosta sitä.
Jos joku koki parantumisen, nosta kätesi.
Niskalihakseni ovat olleet tiukat, eikä niiden lihasjännitys laukea.
Käyn kiropraktikolla joka viikko, ja sekin auttaa vain hetkeksi.
Jatkuva kipu on nyt poissa. - Kiitos Jeesus!
Minulla on ollut polion aiheuttama skolioosi 10-vuotiaasta.
Olen identtinen kaksonen. Kaksosellani ei ole samaa vaivaa.
Hänellä on kyllä skolioosi, mutta eri syystä. Olemme identtisiä.
Olen menettänyt 10 senttiä tämän vaivan takia.
Kaaduin ja loukkasin niskani ja hartiani.
Hartia parani, mutta niska ei - kunnes se parani juuri äsken.
Tiedätkö mitä, -
älä etsi jotakin sensaatiomaista. Silloin et huomaa yliluonnollista.
Moni teistä kotona, joka ei nähnyt parantumista, -
herää aamulla parantuneena.
Pitäkää uskon töpseli pistorasiassa.
Jos sen irrottaa, ei tule sähköä.
Tauon jälkeen -
Brian välittää teille saman lahjan, joka hänen ylleen välitettiin.
Pystyin ihan tuntemaan, -
miten Brianista huokuu lahjan kirkkaus ja paino.
Se huokuu kohta myös televisioosi ja studioyleisöön.
Yliluonnollista-ohjelma jatkuu hetken kuluttua.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Olen kiitollinen siitä, mitä Herra teki katsoessani Proodianien jaksoa.
He rukoilivat vasenta nilkkaa, mutta minua vaivasi oikea nilkka.
Koin sen vuoksi paljon kipua.
John sanoi, että olemme liian hitaita vastaanottamaan ihmeemme.
Aioin aluksi torjua sanan, mutta päätinkin sitten ottaa sen vastaan.
Laitoin käteni oikealle nilkalleni. Jotakin tapahtui. Paranin hetkessä.
Olen niin onnellinen. Voin nousta portaita ja kävellä ilman kipua.
Jumala kosketti ja eheytti minut.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Kohta Brian välittää lahjansa.
Lahjaksi hän sen sai ja lahjaksi hän sen antaa.
Kaikki Pyhän Hengen lahjat voivat aktivoitua rukoillessasi.
Ennen sitä jotakin hyvin tärkeää.
Sinun on oltava pyhä.
Jumala sanoo: "Olkaa pyhät, sillä Minä olen pyhä."
Et pysty tekemään itsestäsi pyhää!
Mutta Jumala lähetti Poikansa -
maksamaan synneistäsi äärimmäisen hinnan, -
ja Hänen verensä kautta sinut parannettiin.
Toista tämä rukous perässäni. Tarkoita sitä parhaasi mukaan.
Anna tämän päivän olla elämäsi parhaan ajan alku.
Toista perässäni: Rakas Jeesus, -
minä olen syntinen. Anna syntini anteeksi.
Minä uskon, että Sinun veresi pesee pois syntini, -
ja minä olen puhdas.
Nyt kun olen puhdas, tule asumaan sisälleni, Jeesus.
Ole Vapahtajani ja Herrani. Aamen.
Rukoile, Brian.
Pyhän Poikasi Herran Jeesuksen nimessä, -
me kutsumme Pyhän Henkesi puhdasta läsnäoloa ja voimaa.
Herra, tunnemme Sinut hyvin voimakkaasti studiossa.
Jeesuksen nimessä, jokaiselle, joka katsoo tai kuuntelee tätä, -
vapautamme enemmän.
Kiitos siitä, että Sinussa on aina enemmän. Olet loputon lähde.
Anna meidän juoda syvemmin Jumalan Hengen virran lähteestä.
Herra, rukoilemme enemmän tultasi, sähköäsi ja rauhaasi, -
niin että kaikki yhdeksän lahjaa 1. Kor. 12:sta alkaisivat toimia.
Pyydän erityisesti lisäystä -
ihmeiden, uskon, parantamisen ja tiedon sanojen lahjoissa.
Tulkoot ne esiin uutena lahjana.
Kuten Paavali kehotti Timoteusta, -
tulkoot Hengen lahjat puhalletuksi täyteen liekkiin, Sinun nimessäsi.
Jos lausuit tuon rukouksen, haluan sinun olevan kuin Brian.
Hän rukoili jokaisen kohtaamansa ihmisen puolesta.
Hän sanoi: Vaikka kaikki kokemukset ja ihmiset olisivat valheellisia, -
Jumalan Sana on totta, ja ihmiset tulevat parantumaan!
Mitä Jumala tekikään hänen kauttaan!
Sinut on kutsuttu. Mene ja virtaa.
Maailma korostaa eroja välillämme eristääkseen meidät toisistamme.
Raamattu kertoo, että Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaiseva yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Ensi viikon ohjelmassa:
Olen Jean-Luc Trachsel Sveitsistä. Liity seuraani seuraavassa jaksossa.
Opetan sinua löytämään Jehova Raphan, Parantajasi.
Valmistaudu kulkemaan voimassa, kun kilvoittelet ihmeesi puolesta.
Pyhä Henki muuttaa elämäsi -
ja siirtää sinut ihmeiden maailmaan.
Suomennos: Katri Filppu